ایردوغان: دنیا مقیاسیده مصوم انسانلر قتل ایتیلماقده دیر
ترکیه جمهور رئیسی رجب طیب ایردوغان 6 ییل دن بیری مهاجرلرگه عملگه آشیریلگن 10 ملیارد دالرلیک خرجت نینگ ترکیه اوچون کتته یوتوق ایکن لیگینی اورغوله دی. ایردوغان مستقل سوداگرلر اویوشمه سی تامان اویوشتیریلگن افطار پروگرامیده سوزگه چیقدی. ایردوغان جنابلری عراق، سوریه، فلسطین و میانمارده هرکون معصوم انسانلرنینگ قتل ایتیلگن لیگینی بیان ایتیب، مذکور جایلرده گی اوروشلردن قاچگن ملیونلب مسلمان نینگ تورلی اولکه لرده قیین شرایط ده حیات کیچیریب تورگن لیگینی بیان ایتدی.
جمهور رئیس آق دینگیزنینگ امید اوچون کیته یاتگن یوزلب کیشی مهاجرنی قبرستانگه یوبارگن لیگینی ایسلتیب، افریقاده افطار آچیش اوچون بیر قورت سوو و بیر لوقمه ییمک تاپالمه گن مسلمان قرینداشلریمیز موجود. تقسیم قیلینگن ده برکت لی بولر دیگن دیک، رمضان آیینی خودی شو توشونچه بیلن اوتکزیش کیره ک. بیز اولکه و ملت اوله راق دنیاده گی هر بیر مظلوم و غریب انساننی قوللب قوتلش گه حرکت ایته میز. عراق و سوریه لیک قرینداشلریمیزگه همکارلیک قیلیشیمیز کیره ک. مستقل سوداگرلرنینگ مهمانلریمیزگه همکارلیک قیلرلیگی گه ایشانه من، دیدی.
ایردوغان جنابلری ترکیه ده گی مهاجرلرنینگ بیر قسمینی چادرلرگه بیر قسمینی کانتینرلرگه جایلشتیرگن لیکلرینی معلوم قیلیب، برچه قاچقینلرنی کانتینرلرگه جایلشتیرماقچی ایکن لیکلرینی ایفاده ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
